## Obrazec št. 6: Krovna izjava

PONUDNIK / ponudnik - partner v skupini

|  |
| --- |
|  |
|  |

**KROVNA IZJAVA**

Naročniku, Občini Kanal ob Soči, Trg svobode 23, 5213 Kanal, izjavljamo, da:

* vse kopije dokumentov, ki so priloženi ponudbi, ustrezajo originalom,
* vse navedbe iz ponudbe ustrezajo dejanskemu stanju – ponudnik naročniku daje pooblastilo, da jih preveri pri pristojnih organih, za kar bomo na naročnikovo zahtevo predložili ustrezna pooblastila, če jih bo ta zahteval,
* smo se pred pripravo ponudbe v celoti seznanili s pogoji in zahtevami iz dokumentacije v zvezi z oddajo javnega naročila, ki se nanaša na javni razpis za oddajo javnega naročila gradnje po postopku oddaje naročila male vrednosti »Vodovod Višji Dol - Hoje«, ki je bil objavljen na Portalu javnih naročil in za katerega dajemo ponudbo,
* se strinjamo s pogoji in zahtevami iz dokumentacije v zvezi z oddajo javnega naročila in jo kot tako sprejemamo,
* smo v ponudbeni dokumentaciji navedli resnične podatke in le-ti ustrezajo dejanskemu stanju,
* dodeljenega javnega naročila ne bomo prenesli na drugega izvajalca,
* smo seznanjeni s tem, da mora naročnik po sklenitvi pogodbe z izbranim ponudnikom, le-to objaviti na Portalu javnih naročil, skladno z novelo Zakona o dostopu do informacij javnega značaja (ZDIJZ-C, Ur.l. RS, št. 23/14) in Pravilnikom o objavah pogodb s področja javnega naročanja, koncesij in javno-zasebnih partnerstev (Ur.l. RS, št. 5/15).

Obvezujemo se, da:

* imamo sklenjeno zavarovanje za odgovornost za škodo, ki bi utegnila nastati naročniku in tretjim osebam v zvezi z opravljanjem naše dejavnosti v skladu z določbami Zakona o graditvi objektov (Ur. l. RS, št. 102/04 – uradno prečiščeno besedilo, z vsemi spremembami in dopolnitvami), ob upoštevanju del, ki so predmet javnega naročila;
* bomo upoštevali vse veljavne predpise, ki urejajo področje gradnje, normative in standarde, ki veljajo za področje predmeta javnega naročila v Republiki Sloveniji;
* bomo pri vgradnji vseh materialov upoštevali vse zahteve naročnika v tej dokumentaciji v zvezi z oddajo javnega naročila, zahteve, ki so navedene v tehničnih specifikacijah, projektni dokumentaciji in obrazcu predračuna in da bodo vsi vgrajeni materiali in oprema ustrezali vsem zahtevam naročnika v tehničnih specifikacijah, projektni dokumentaciji in obrazcu popisa del ter vsem veljavnim predpisom, normativom in standardom, ki veljajo za predmet javnega naročila, v Republiki Sloveniji;
* bomo upoštevali vse obveznosti, ki izhajajo iz veljavnih predpisov v Republiki Sloveniji in se nanašajo na varstvo in zdravje pri delu, zaposlovanje in delovne pogoje;
* bomo v celoti zagotovili vso potrebno varnost na gradbišču in njegovi okolici;
* bomo zagotovili delavcem osebno varovalno in drugo opremo tako, da bo zagotovljena njihova varnost ves čas izvajanja naročila;
* bomo za izvedbo del zagotovili delavce, ki so usposobljeni za dela v objektih, ki so predmet javnega naročila,
* bomo pri izvedbi naročila upoštevali okoljsko tehnologijo, to je tehnologijo, katere uporaba je okolju manj škodljiva, in ki varuje okolje, ga manj onesnažuje ter omogoča boljše recikliranje vsega odpadnega materiala,
* bomo pri izvedbi del upoštevali območje in lokacijo, na kateri bo potekala investicija;
* bomo pri izvedbi naročila upoštevali vse okoljske predpise, ki veljajo v Republiki Sloveniji;
* bomo pri izvedbi naročila v celoti upoštevali vse zahteve naročnika iz dokumentacije v zvezi z oddajo javnega naročila in vsa navodila, ki nam bi jih v času izvedbe del dal naročnik ali njegov nadzorni organ;
* bomo varno izvajali začasno ločeno skladiščenje materialov, po zaključku del odstranili z gradbišča ves odpadni material in embalažo ter zagotovili ravnanje skladno s predpisi za ravnanje z odpadki;
* bomo kakršenkoli material, ki bi ostal ali se pridobil pri gradbenih delih na lastne stroške ponovno uporabili, reciklirali, obdelali oziroma shranili ali deponirali ali oddali na okoljsko neoporečen način, skladno s predpisi ter o tem dali naročniku dokumentacijo (evidenčni list in tehtalni list) pri vsakokratni izdani situaciji;
* bomo v primeru zahteve naročnika, dostavili dokazilo ali listino, iz katere bo izhajala resničnost vseh zgornjih navedb;
* bomo naročniku izročili vse dokumente, ki jih zahteva naročnik in vse dokumente, ki izhajajo iz veljavnih predpisov za investicijo, ki je predmet javnega naročila.

Seznanjeni smo s tem, da bo naročnik v primeru, da ne bomo izpolnjevali pogodbenih obveznosti na način predviden v gradbeni pogodbi, začel s postopkom za prekinitev pogodbe.

S to izjavo v celoti prevzemamo vso odgovornost in morebitne posledice, ki iz nje izhajajo.

**Spodaj podpisani dajemo uradno soglasje, da Občina Kanal ob Soči, Trg svobode 23, 5213 Kanal, v zvezi z oddajo javnega naročila »Vodovod Višji Dol - Hoje«, objavljenim na Portalu javnih naročil pod številko JN\_\_\_\_\_\_\_\_\_\_\_/2018-\_\_\_ pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3.**

|  |  |  |  |
| --- | --- | --- | --- |
| Kraj: |  |  | Ime in priimek pooblaščene osebe za podpis ponudbe*(partnerja v skupini)* |
| Datum: |  |  |  |
|  |  | Žig |  |
|  |  |  | Podpis pooblaščene osebe*(partnerja v skupini)* |

**Navodilo:** Ponudnik / ponudnik – partner v skupini mora obrazec št. 6 izpolniti. Izjava mora biti datirana, žigosana in podpisana s strani pooblaščene osebe, ki je podpisnik ponudbe / ponudnika – partnerja v skupini.

Obrazec se izpolni tudi za vsakega od partnerjev v skupini v primeru skupne ponudbe.